लकुलीश

लकुलीश हिन्दू धर्म के प्रमुख देवताओं में से एक भगवान शिव के 24वें अवतार माने गये हैं। इन्होंने पाशुपत शैव धर्म की स्थापना की थी। अनुमान किया जाता है कि इनका आविर्भाव दूसरी शताब्दी में बड़ौदा के दभोई ज़िले के कायावरोहन में हुआ था। माना जाता है कि 'लकुलीश सम्प्रदाय' की लोकप्रियता के साथ-साथ योगीश्वर शिव के स्वरूप का बैठे हुए लकुलीश में रुपान्तरण हो गया। इसमें लकुलीश की दो भुजाएँ, जिनमें एक में 'लकुट' तथा दूसरे में 'मातुलिंग' फल अंकित किया जाता है।